Maurytanijo(arab. موريتانيا "Muritanija", ôficjolne miano Islamsko Republika Maurytańsko arab. الجمهورية الإسلامية الموريتانية "Al-Dżumhurija al-Islamija al-Muritanija") – państwo we pōłnocno-zachodnij Africe, nad Atlantyckim Ôceanem. Granica mo s Synegalem, Mali, Algeryjōm a Zachodńōm Saharōm. Wiynkszo tajla kraju to pustynne teryny Sahary. Prawo sam je miszōngem islamskigo prawa a francuskigo Cywilnygo Kodeksu. Maurytanijo je ubogim krajym, kerygo gospodarka je ôparto o bauerstwo (we dolinie rzyki Synegal) a łowiyniy rybōw, dochody dowo tyż fedrowaniy rudōw żyloza. Krōm żyloza, dobywo sie sam naftowo ropa (ze podmorskich złożōw), złoto, miydź a gips.